Mukaĵo

Mukaĵo, aŭ ekspektoraĵo, estas salivo miksita kun muko sekreciita de la spira sistemo kaj atinganta la buŝkavon. Iafoje la mukaĵo atingas la buŝon per tusado, kaj spiraj malsanoj iafoje estas akompanataj de tuso kiu produktas mukaĵon. Krome, la aperon de mukaĵo povas kaŭzi fumado.

 Koloroj 

 La mukaĵo de sana persono estas blanka aŭ klara, kaj ĝi kutime estas nature sorbita de la korpo.
 Abundo de klara aŭ blanka mukaĵo sugestas alergion.
 Flava mukaĵo estas signo de infekto.
 Verda mukaĵo povas esti signo de infekto. Brunverda mukaĵo povas esti signo de pulminflamo.
 Bruna mukaĵo estas tipa por homoj, kiuj fumas.
 Sango-nuancita mukaĵo povas esti signo de tuberkulozo aŭ pulma kancero.

 Referencoj 

 Vidu ankaŭ 
 Muko
 Sputaĵo
 naza malkongestiganto (Q430719)

Kategorio:Korpaj likvaĵoj